Ganske små til middelsstore (3-15 mm) edderkopper, blant de minste av de mygalomorfe edderkoppene. De er forholdsvis slankbygde med lange bein og kan være ganske fargerike. De kan kjennes på at den fremre delen av forkroppen ikke er hevet over den bakre delen, at hannen mangler et rasplignende organ på chelicerene som de fleste andre mygalomorfer har, og at det ytterste paret av spinnvorter er svært lange. Disse er tre-leddete og gjerne nesten så lange som resten av bakkroppen.